Í Chobe-þjóðgarðinum í norðurhluta landsins eru yfir 50 þúsund fílar og hefur enginn þjóðgarður í álfunni jafn marga fíla innan sinna marka . Ljónin hafa þess vegna þurft að drepa búfé sér til viðurværis með tilheyrandi árekstrum við bændur . Fjölmargar tegundir grasbíta halda til á staktrjáasléttum landsins og í nágrenni vatna og fljóta . Ljón og buffalahjörð í baksýn í Chobe-þjóðgarðinum . Krákur og dúfur , nashyrningsfuglar og drongóar eiga sína fulltrúa í fuglafánu landsins auk fjölda annarra fugla enda finnast að staðaldri um 550 tegundir fugla í landinu . Það er fyrst og fremst stöðugu stjórnmálaástandi að þakka í hversu góðu horfi helstu dýrastofnar landsins eru , en í mörgum nágrannaríkjum Botsvana hafa innanlandsátök haft mjög slæm áhrif á dýralíf . Sem dæmi má nefna lönd eins og Angóla , Kongó og Rúanda .